# Επίσημη Εφημερίδα C 114A/2006

| | ISSN 1725-2547 |
| --- | --- |
| Επίσημη Εφημερίδα
  της Ευρωπαϊκής Ένωσης | C 114A |
| | |
| Έκδοση στην ελληνική γλώσσα | Ανακοινώσεις και Πληροφορίες | 49ό έτος16 Μαΐου 2006 |

ISSN 1725-2547

Επίσημη Εφημερίδα

της Ευρωπαϊκής Ένωσης

C 114A

Έκδοση στην ελληνική γλώσσα

Ανακοινώσεις και Πληροφορίες

49ό έτος16 Μαΐου 2006

---

| Ανακοίνωση αριθ | Περιεχόμενα | Σελίδα |
| --- | --- | --- |
| | III   Πληροφορίες |
| | Γραφείο Εναρμόνισης στην Εσωτερική Αγορά |
| 2006/C 114A/1 | Διαδικασία επιλογής για την κατάρτιση εφεδρικού πίνακα προσλήψεων για τις Θέσεις μέλους των τμημάτων προσφυγών του Γραφείου Εναρμόνισης στην Εσωτερική Aγορά (σήματα, σχέδια και υποδείγματα) | 1 |

Ανακοίνωση αριθ

Περιεχόμενα

Σελίδα

III   Πληροφορίες

Γραφείο Εναρμόνισης στην Εσωτερική Αγορά

2006/C 114A/1

Διαδικασία επιλογής για την κατάρτιση εφεδρικού πίνακα προσλήψεων για τις Θέσεις μέλους των τμημάτων προσφυγών του Γραφείου Εναρμόνισης στην Εσωτερική Aγορά (σήματα, σχέδια και υποδείγματα)

1

| EL | |
| --- | --- |

EL

---

III Πληροφορίες

Γραφείο Εναρμόνισης στην Εσωτερική Αγορά

| 16.5.2006 | EL | Επίσημη Εφημερίδα της Ευρωπαϊκής Ένωσης | CA 114/1 |
| --- | --- | --- | --- |

16.5.2006

EL

Επίσημη Εφημερίδα της Ευρωπαϊκής Ένωσης

CA 114/1

---

ΔΙΑΔΙΚΑΣΙΑ ΕΠΙΛΟΓΗΣ ΓΙΑ ΤΗΝ ΚΑΤΑΡΤΙΣΗ ΕΦΕΔΡΙΚΟΥ ΠΙΝΑΚΑ ΠΡΟΣΛΗΨΕΩΝ ΓΙΑ ΤΙΣ ΘΕΣΕΙΣ ΜΕΛΟΥΣ ΤΩΝ ΤΜΗΜΑΤΩΝ ΠΡΟΣΦΥΓΩΝ ΤΟΥ ΓΡΑΦΕΙΟΥ ΕΝΑΡΜΟΝΙΣΗΣ ΣΤΗΝ ΕΣΩΤΕΡΙΚΗ ΑΓΟΡΑ (ΣΗΜΑΤΑ, ΣΧΕΔΙΑ ΚΑΙ ΥΠΟΔΕΙΓΜΑΤΑ)

(2006/C 114 Α/01)

1.   Βασικά στοιχεία για το Γραφείο

Το Γραφείο Εναρμόνισης στην Εσωτερική Αγορά (σήματα, σχέδια και υποδείγματα), εφεξής καλούμενο «Γραφείο», ιδρύθηκε με τον κανονισμό (ΕΚ) αριθ. 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ L 11 της 14.1.1994) (1).

Το Γραφείο είναι νομικό πρόσωπο ανεξάρτητο από τεχνική, διοικητική και οικονομική άποψη και έχει ως έργο τη διαχείριση των συστημάτων κοινοτικού σήματος, σχεδίων και υποδειγμάτων. Τα κοινοτικά σήματα, σχέδια και υποδείγματα που καταχωρίζονται από το Γραφείο παράγουν τα αποτελέσματά τους σε ολόκληρη την Ευρωπαϊκή Ένωση.

Ο συνολικός αριθμός των αιτήσεων κοινοτικού σήματος που είχαν υποβληθεί μέχρι το τέλος Δεκεμβρίου 2005 ήταν 469 000 περίπου, από τις οποίες 64 000 περίπου υποβλήθηκαν το 2005. Το ίδιο έτος υποβλήθηκαν 16 000 αιτήσεις κοινοτικών σχεδίων και υποδειγμάτων. Για το έτος 2006, ο προϋπολογισμός του Γραφείου ανέρχεται σε ποσό ύψους περίπου 211 εκατ. ευρώ, ενώ οι θέσεις εργασίας είναι περίπου 700.

Οι γλώσσες εργασίας του Γραφείου είναι η ισπανική, η γερμανική, η αγγλική, η γαλλική και η ιταλική.

Το Γραφείο εδρεύει στο Αλικάντε της Ισπανίας.

2.   Τμήματα προσφυγών

Τα τμήματα προσφυγών είναι αρμόδια να αποφαίνονται επί των προσφυγών που ασκούνται κατά των αποφάσεων των εξεταστών, των τμημάτων ανακοπών, του τμήματος διαχείρισης των σημάτων, σχεδίων και υποδειγμάτων και των τμημάτων ακύρωσης του Γραφείου.

Οι αποφάσεις των τμημάτων προσφυγών λαμβάνονται από τμήματα που αποτελούνται από τον προεδρεύοντα και δύο μέλη. Τουλάχιστον τα δύο από τα τρία μέλη τους πρέπει να είναι νομικοί. Σε ορισμένες ειδικές περιπτώσεις οι αποφάσεις λαμβάνονται από τμήμα με διευρυμένη σύνθεση ή με μονομελή σύνθεση και ο λαμβάνων την απόφαση είναι νομικός. Ανάλογα με τις ανάγκες της υπηρεσίας, τα μέλη δύνανται να τοποθετούνται σε ένα ή περισσότερα τμήματα προσφυγών. Τα μέλη των τμημάτων προσφυγών είναι ανεξάρτητα. Κατά τη λήψη των αποφάσεών τους δεν δεσμεύονται από οδηγίες.

Τα τμήματα προσφυγών απαρτίζονται σήμερα από έναν πρόεδρο όλων των τμημάτων, τρεις προεδρεύοντες και έντεκα μέλη, επικουρούνται από νομικό και διοικητικό προσωπικό και υποστηρίζονται από τη γραμματεία και την επιστημονική υπηρεσία. Στα τμήματα προσφυγών και στις υπηρεσίες υποστήριξής τους εργάζονται περίπου 70 άτομα.

Τα τμήματα προσφυγών λαμβάνουν 1 500 περίπου προσφυγές ετησίως, εκ των οποίων ποσοστό 67 % είναι στην αγγλική γλώσσα, 20 % στη γερμανική γλώσσα και το υπόλοιπο στις άλλες γλώσσες της ΕΕ.

3.   Η προς πλήρωση θέση

Το Γραφείο αναζητεί υποψηφίους για την κατάρτιση εφεδρικού πίνακα προσλήψεων για την πλήρωση τουλάχιστον δύο θέσεων μέλους (γυναίκα ή άνδρας) των τμημάτων προσφυγών.

4.   Διορισμός

Τα μέλη των τμημάτων προσφυγών διορίζονται από το διοικητικό συμβούλιο του Γραφείου για πενταετή θητεία, η οποία μπορεί να ανανεωθεί για πρόσθετες πενταετείς περιόδους ή μέχρι τη συνταξιοδότησή τους, εφόσον φτάσουν σε ηλικία συνταξιοδότησης κατά τη νέα τους θητεία.

Η πρόσληψη θα πραγματοποιηθεί εντός του 2007.

5.   Όροι εργασίας

Στον επιλεγέντα υποψήφιο προσφέρεται σύμβαση εργασίας εκτάκτου υπαλλήλου πενταετούς διάρκειας, βάσει του άρθρου 2 στοιχείο α) του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων, στο βαθμό 11 της κατηγορίας των διοικητικών υπαλλήλων (AD). Οι βασικές μηνιαίες αποδοχές που αντιστοιχούν στο πρώτο κλιμάκιο αυτού του βαθμού ανέρχονται σε 8 050,31 ευρώ. Στον βασικό μισθό προστίθενται επιδόματα που αφορούν την οικογενειακή κατάσταση και τα συντηρούμενα τέκνα. Επίσης παρέχονται διάφορες αποζημιώσεις μετακίνησης και ταξιδίου, καθώς και ασφάλιση ασθενείας και συνταξιοδότησης. Οι αποδοχές υπόκεινται σε κοινοτικό φόρο καθώς και άλλες κρατήσεις που καθορίζονται στο καθεστώς που εφαρμόζεται επί του λοιπού προσωπικού των Ευρωπαϊκών Κοινοτήτων, εξαιρούνται, ωστόσο, από κάθε εθνικό φόρο. Τα συντηρούμενα τέκνα δικαιούνται δωρεάν φοίτησης στο Ευρωπαϊκό Σχολείο του Αλικάντε.

Τα μέλη των τμημάτων προσφυγών που θα διοριστούν κατόπιν της παρούσας διαδικασίας επιλογής και η θητεία των οποίων θα ανανεωθεί σύμφωνα με το άρθρο 131 παράγραφος 2 του κανονισμού (ΕΚ) αριθ. 40/94 θα ανακαταταχθούν από το διοικητικό συμβούλιο του Γραφείου κατόπιν πρότασης του προέδρου των τμημάτων προσφυγών στο βαθμό 12 της κατηγορίας AD των διοικητικών υπαλλήλων, δεδομένης της προηγούμενης εμπειρίας τους ως μελών των τμημάτων προσφυγών.

Επιτυχόντες υποψήφιοι:

| — | που είχαν διοριστεί ως μέλη των τμημάτων προσφυγών από το Συμβούλιο δυνάμει της διαδικασίας που θεσπίζεται από το άρθρο 131 παράγραφος 1 του κανονισμού αριθ. 40/94 πριν από την τροποποίηση που ορίζεται στον κανονισμό (ΕΚ) αριθ. 422/2004 της 19ης Φεβρουαρίου 2004 (ΕΕ L 70 της 9.3.2004, σ. 1), |
| --- | --- |

—

που είχαν διοριστεί ως μέλη των τμημάτων προσφυγών από το Συμβούλιο δυνάμει της διαδικασίας που θεσπίζεται από το άρθρο 131 παράγραφος 1 του κανονισμού αριθ. 40/94 πριν από την τροποποίηση που ορίζεται στον κανονισμό (ΕΚ) αριθ. 422/2004 της 19ης Φεβρουαρίου 2004 (ΕΕ L 70 της 9.3.2004, σ. 1),

| — | των οποίων η αρχική σύμβαση συνάφθηκε δυνάμει του παλαιότερου καθεστώτος που εφαρμοζόταν επί του λοιπού προσωπικού των Ευρωπαϊκών Κοινοτήτων, |
| --- | --- |

—

των οποίων η αρχική σύμβαση συνάφθηκε δυνάμει του παλαιότερου καθεστώτος που εφαρμοζόταν επί του λοιπού προσωπικού των Ευρωπαϊκών Κοινοτήτων,

| — | των οποίων η θητεία ανανεώνεται κατόπιν της παρούσας διαδικασίας επιλογής, και |
| --- | --- |

—

των οποίων η θητεία ανανεώνεται κατόπιν της παρούσας διαδικασίας επιλογής, και

| — | των οποίων ο βαθμός τη στιγμή της ανανέωσης είναι υψηλότερος του βαθμού AD 12, |
| --- | --- |

—

των οποίων ο βαθμός τη στιγμή της ανανέωσης είναι υψηλότερος του βαθμού AD 12,

δύνανται να ανακαταταχθούν από το διοικητικό συμβούλιο του Γραφείου κατόπιν πρότασης του προέδρου των τμημάτων προσφυγών σε βαθμό (για βαθμό έως AD 13) και σε κλιμάκιο όπου, δυνάμει των διατάξεων του ισχύοντος καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων, ο βασικός μισθός τους θα είναι όσο το δυνατόν εγγύτερα (επί πλέον ή επί έλαττον) στον βασικό μισθό (2) που ελάμβαναν κατά την αμέσως προηγούμενη θητεία τους.

Η σύμβαση πρόσληψης λήγει είτε την ημερομηνία που ορίζεται στη σύμβαση είτε κατόπιν αιτήσεως του ενδιαφερομένου εκτάκτου υπαλλήλου, μετά το πέρας της τρίμηνης προθεσμίας καταγγελίας, με την επιφύλαξη των σχετικών διατάξεων του ως άνω καθεστώτος.

6.   Βασικές προϋποθέσεις

Οι υποψήφιοι πρέπει να είναι υπήκοοι ενός από τα κράτη μέλη της Ευρωπαϊκής Ένωσης.

Οι υποψήφιοι πρέπει να έχουν λευκό ποινικό μητρώο.

Σύμφωνα με το άρθρο 131 παράγραφος 2 του κανονισμού (ΕΚ) αριθ. 40/94 για το κοινοτικό σήμα, όπως αυτός τροποποιήθηκε από τον κανονισμό (ΕΚ) αριθ. 422/2004 του Συμβουλίου, της 19ης Φεβρουαρίου 2004, οι υποψήφιοι πρέπει να είναι σε θέση να ολοκληρώσουν τη θητεία των πέντε ετών από την ημερομηνία ανάληψης των καθηκόντων τους. Η θητεία δεν μπορεί να συνεχιστεί μετά το τέλος του μήνα κατά τον οποίο ο υποψήφιος συμπληρώνει την ηλικία υποχρεωτικής συνταξιοδότησης σύμφωνα με το συνταξιοδοτικό σύστημα της ευρωπαϊκής δημόσιας διοίκησης (το 65ο έτος).

7.   Ελάχιστα απαιτούμενα προσόντα και πείρα και γλωσσικές γνώσεις

Οι υποψήφιοι(-ες) πρέπει να είναι σε θέση να εργασθούν σε πολύγλωσσο περιβάλλον (οργανισμοί της Ευρωπαϊκής Ένωσης) καθώς και για μεγάλο αριθμό υποθέσεων όπου πρέπει να λαμβάνονται αποφάσεις εντός ευλόγων προθεσμιών στο πλαίσιο μιας συλλογικής δομής, ακολουθώντας τους στόχους που καθορίζονται από τον πρόεδρο των τμημάτων προσφυγών.

Τα ελάχιστα απαιτούμενα προσόντα και πείρα περιλαμβάνουν τα εξής:

| α) | εκπαίδευση που αντιστοιχεί σε πλήρεις πανεπιστημιακές σπουδές πιστοποιούμενες από δίπλωμα (πτυχίο), όταν η κανονική διάρκεια της πανεπιστημιακής εκπαίδευσης είναι τέσσερα έτη ή περισσότερα, ή εκπαίδευση που αντιστοιχεί σε πλήρεις πανεπιστημιακές σπουδές πιστοποιούμενες από δίπλωμα (πτυχίο) και κατάλληλη επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τρία έτη· |
| --- | --- |

α)

εκπαίδευση που αντιστοιχεί σε πλήρεις πανεπιστημιακές σπουδές πιστοποιούμενες από δίπλωμα (πτυχίο), όταν η κανονική διάρκεια της πανεπιστημιακής εκπαίδευσης είναι τέσσερα έτη ή περισσότερα, ή εκπαίδευση που αντιστοιχεί σε πλήρεις πανεπιστημιακές σπουδές πιστοποιούμενες από δίπλωμα (πτυχίο) και κατάλληλη επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τρία έτη·

| β) | ελάχιστη επαγγελματική πείρα 15 ετών μέχρι την ημερομηνία λήξης της προθεσμίας υποβολής των αιτήσεων, σχετική με τη φύση των εργασιών και αποκτηθείσα μετά το πανεπιστημιακό δίπλωμα ή μετά το πανεπιστημιακό δίπλωμα και την πείρα που αναφέρεται ανωτέρω· |
| --- | --- |

β)

ελάχιστη επαγγελματική πείρα 15 ετών μέχρι την ημερομηνία λήξης της προθεσμίας υποβολής των αιτήσεων, σχετική με τη φύση των εργασιών και αποκτηθείσα μετά το πανεπιστημιακό δίπλωμα ή μετά το πανεπιστημιακό δίπλωμα και την πείρα που αναφέρεται ανωτέρω·

| γ) | η πείρα αυτή θα πρέπει να έχει αποκτηθεί επί τουλάχιστον πέντε έτη
  στον τομέα της πνευματικής ιδιοκτησίας, και, ειδικότερα, στον τομέα των σημάτων, των σχεδίων και των υποδειγμάτων. |
| --- | --- |

γ)

η πείρα αυτή θα πρέπει να έχει αποκτηθεί επί τουλάχιστον πέντε έτη
  στον τομέα της πνευματικής ιδιοκτησίας, και, ειδικότερα, στον τομέα των σημάτων, των σχεδίων και των υποδειγμάτων.

Οι υποψήφιοι πρέπει να διαθέτουν, επίσης, άριστη γνώση μιας από τις επίσημες γλώσσες της Ευρωπαϊκής Ένωσης και επαρκή γνώση μιας άλλης από αυτές. Μία από τις δύο αυτές γλώσσες πρέπει να συγκαταλέγεται στις πέντε γλώσσες εργασίας του Γραφείου, ήτοι: ισπανική, γερμανική, αγγλική, γαλλική και ιταλική.

8.   Λοιπά προσόντα

Θα θεωρηθούν πλεονέκτημα τα κάτωθι επιπλέον προσόντα:

| — | πανεπιστημιακό πτυχίο νομικών σπουδών, |
| --- | --- |

—

πανεπιστημιακό πτυχίο νομικών σπουδών,

| — | επαγγελματική πείρα με τη χρησιμοποίηση μιας γλώσσας διαφορετικής από τη μητρική, |
| --- | --- |

—

επαγγελματική πείρα με τη χρησιμοποίηση μιας γλώσσας διαφορετικής από τη μητρική,

| — | άριστη γνώση της αγγλικής ή της γερμανικής γλώσσας. |
| --- | --- |

—

άριστη γνώση της αγγλικής ή της γερμανικής γλώσσας.

9.   Υποβολή υποψηφιοτήτων

Για να είναι έγκυρη η αίτηση, οι ενδιαφερόμενοι(-ες) πρέπει να την αποστείλουν στην ακόλουθη διεύθυνση:

| Chairman of the Administrative Board |
| --- |
| Office for Harmonization in the Internal Market |
| (Trade Marks and Designs) |
| Avenida de Europa, 4 |
| E-03008 Alicante |
| SPAIN |

Chairman of the Administrative Board

Office for Harmonization in the Internal Market

(Trade Marks and Designs)

Avenida de Europa, 4

E-03008 Alicante

SPAIN

το αργότερο έως τα μεσάνυχτα της 16ης Ιουνίου 2006 (ώρα Αλικάντε, ως ημερομηνία αποστολής θεωρείται η σφραγίδα του ταχυδρομείου), εσωκλείοντας τα ακόλουθα έγγραφα:

| α) | έντυπο αίτησης, το οποίο θα είναι υπογεγραμμένο και στο οποίο θα αναγράφεται η ημερομηνία. Το έντυπο διατίθεται από την ιστοθέση του Γραφείου στο Διαδίκτυο, στη διεύθυνση: http://oami.eu.int
  Παρακαλούμε σημειώστε ιδιαιτέρως ότι όλα τα τμήματα του εντύπου πρέπει να συμπληρωθούν. Ελλιπείς αιτήσεις (π.χ. με την ένδειξη «βλέπε επισυναπτόμενο βιογραφικό σημείωμα») δεν θα ληφθούν υπόψη. |
| --- | --- |

α)

έντυπο αίτησης, το οποίο θα είναι υπογεγραμμένο και στο οποίο θα αναγράφεται η ημερομηνία. Το έντυπο διατίθεται από την ιστοθέση του Γραφείου στο Διαδίκτυο, στη διεύθυνση: http://oami.eu.int

Παρακαλούμε σημειώστε ιδιαιτέρως ότι όλα τα τμήματα του εντύπου πρέπει να συμπληρωθούν. Ελλιπείς αιτήσεις (π.χ. με την ένδειξη «βλέπε επισυναπτόμενο βιογραφικό σημείωμα») δεν θα ληφθούν υπόψη.

Οι αιτήσεις πρέπει να αποσταλούν με συστημένη επιστολή. Ο φάκελος και τα εσώκλειστα έγγραφα πρέπει να φέρουν τον ακόλουθο αριθμό αναφοράς: VEXT/06/551/A*/BoA.

Ο φάκελος πρέπει επίσης να φέρει την ακόλουθη ένδειξη: «Not to be opened by the mail service».

10.   Διαδικασία επιλογής

Η επιλογή διενεργείται υπό την εποπτεία του διοικητικού συμβουλίου.

Οι υποψηφιότητες που δεν πληρούν τις βασικές προϋποθέσεις ή δεν διαθέτουν τα ελάχιστα απαιτούμενα προσόντα και πείρα απορρίπτονται.

Σε μεταγενέστερο στάδιο της διαδικασίας, θα ζητηθεί από τους υποψηφίους να αποδείξουν ότι διαθέτουν λευκό ποινικό μητρώο καθώς και να προσκομίσουν τα σχετικά δικαιολογητικά έγγραφα που αφορούν τις βασικές προϋποθέσεις και τα ελάχιστα απαιτούμενα προσόντα και πείρα καθώς και άλλα προσόντα, ειδικότερα:

| 1. | Αντίγραφο δελτίου ταυτότητας (όπως εθνική ταυτότητα ή διαβατήριο) |
| --- | --- |

1.

Αντίγραφο δελτίου ταυτότητας (όπως εθνική ταυτότητα ή διαβατήριο)

| 2. | Αντίγραφα διπλωμάτων με τα οποία να πιστοποιούνται τα προσόντα που ορίζονται στο έντυπο της αίτησης |
| --- | --- |

2.

Αντίγραφα διπλωμάτων με τα οποία να πιστοποιούνται τα προσόντα που ορίζονται στο έντυπο της αίτησης

| 3. | Αντίγραφα πιστοποιητικών εργασίας ή άλλου εγγράφου σχετικά με την επαγγελματική πείρα που αναφέρεται στο σημείο 7, με τα οποία τεκμηριώνονται τα στοιχεία που αναφέρονται στο έντυπο της αίτησης. |
| --- | --- |

3.

Αντίγραφα πιστοποιητικών εργασίας ή άλλου εγγράφου σχετικά με την επαγγελματική πείρα που αναφέρεται στο σημείο 7, με τα οποία τεκμηριώνονται τα στοιχεία που αναφέρονται στο έντυπο της αίτησης.

Οποιαδήποτε προσόντα ή επαγγελματική πείρα τα οποία δεν αποδεικνύονται βάσει δικαιολογητικών, όπως αντίγραφα πτυχίων ή διπλωμάτων ή πιστοποιητικών απασχόλησης, δεν θα λαμβάνονται υπόψη και, κατά συνέπεια, η αίτηση μπορεί να απορριφθεί, ανεξάρτητα από το στάδιο της διαδικασίας. Ειδικότερα, η αναφορά σε δικαιολογητικά που περιέχονται σε προηγούμενες αιτήσεις (ή στον προσωπικό φάκελο του εσωτερικού υποψηφίου) δεν θα ληφθούν υπόψη.

Μετά το πέρας της διαδικασίας επιλογής, οι επιτυχόντες υποψήφιοι θα εγγραφούν στον εφεδρικό πίνακα προσλήψεων, ο οποίος περιλαμβάνει κατ' ανώτατο όριο τέσσερις υποψηφίους. Χωρίς να παρέχονται εγγυήσεις, η εγγραφή στον εφεδρικό πίνακα σημαίνει ότι μπορεί να προσφερθεί στον υποψήφιο σύμβαση εκτάκτου υπαλλήλου, ανάλογα με τις απαιτήσεις των τμημάτων προσφυγών. Ο εφεδρικός πίνακας προσλήψεων θα ισχύει μέχρι τις 31 Δεκεμβρίου 2007.

11.   Περισσότερες πληροφορίες

Για περισσότερες πληροφορίες οι υποψήφιοι(-ες) μπορούν να απευθυνθούν στην ακόλουθη διεύθυνση:

| Juan Ramón Rubio |
| --- |
| Director |
| Human Resources Department |
| Office for Harmonization in the Internal Market |
| (Trade Marks and Designs) |
| Avenida de Europa, 4 |
| Office A-P4-030 |
| E-03080 Alicante |
| SPAIN |
| Τηλ.: (+34) 965 139 421 |
| Φαξ: (+34) 965 139 952 |
| E-mail: juanramon.RUBIO@oami.eu.int |

Juan Ramón Rubio

Director

Human Resources Department

Office for Harmonization in the Internal Market

(Trade Marks and Designs)

Avenida de Europa, 4

Office A-P4-030

E-03080 Alicante

SPAIN

Τηλ.: (+34) 965 139 421

Φαξ: (+34) 965 139 952

E-mail: juanramon.RUBIO@oami.eu.int

---

(1)  Όπως τροποποιήθηκε από τον κανονισμό (ΕΚ) αριθ. 422/2004 του Συμβουλίου της 19ης Φεβρουαρίου 2004 (ΕΕ L 70 της 9.3.2004, σ. 1).

(2)  Υπολογίζεται μετά την τελική εφαρμογή του πολλαπλασιαστικού συντελεστή.

---